Kimmo Kiljunen

Kimmo Kiljunen (naskiĝinta 13-a de junio 1951 en Ruokolahti) estas finna maldekstra politikisto kaj verkisto de nefikcio. En Finnlando li estis konata pli kiel politikisto, sed li mem difinas sin pli verkisto de nefikcio. Li estis parlamentano de Finnlanda socialdemokratia partio en la jaroj 1995–2011 kaj estas denove ekde la jaro 2019. Li ankaŭ skribis kaj redaktis multajn librojn. Li kaj lia eksa edzino havas kvar infanojn. Lia filo estas la aktoro Jaakko Kiljunen (naskiĝinta 1980). Kimmo Kiljunen estas ateisto. Ekde julio 2010 ĝis majo 2011 li gvidis internacian komisionon pri la interetna insurekcio kontraŭ uzbekoj en Kirgizio en 2010 ekflaminta en junio, pri kiu petis lin nome de Organizaĵo pri Sekureco kaj Kunlaboro en Eŭropo la tiama prezidantino de Kirgizio, Roza Otunbajeva, kiu havis tiun pozicion de la 7a-a de aprilo 2010 ĝis la 1-a de decembro 2011. Post kiam publikiĝis la rezultoj de la komisiono, la kirgizia parlamento en majo 2011 decidis ke ekde nun Kiljunen estas malpermesita eniri Kirgizion.

Ekde la parlamentbaloto 2023 li estas ikäpresidentti (aĝprezidanto) de parlamento de sia lando: ĝia plej maljuna membro.

 Eksteraj ligiloj 
 Kiljunen prezentas flagojn de ŝtatoj. En tiu video "laktistino" Liisa Rimpiläinen en la humura televida programo Iltalypsy en 1999 intervjuas Kiljunen teme la flagoj de landoj. Rimpiläinen demandas, kioj flagoj estas sur la tablo kaj Kiljunen klarigas, ke estas eĉ pli flagoj ol ekzistas sendependaj landoj, ĉar en tiu flagoserio inkludas ankaŭ flagoj de iuj auxtonomaj areoj. Kiljunen rakontas, ke kun siaj gefiloj li ludis "flagoloterion", kie ĉiam estis loteriita flago de iu lando kaj li rakontis al siaj gefiloj pri tiu lando, ekzemple pri la kulturo kaj la politika historio. Rimpiläinen demandas Kiljunen, kiu flago laŭ Kiljunen ne estas bona. Kiljunen diras, ke kialoj por tio povas esti multaj, sed eble la plej forta kialo estas, ke du ŝtatoj havas similan flagon – kiel  Indonezio kaj  Monako eĉ kvankam Monako havus diversan alternativon: ĝi povus preni reen sian eksan flagon (14ra). Rimpiläinen demandas, ĉu Kiljunen rekonas ĉiujn tiujn flagojn, kaj Kiljunen rakontas, ke li al sia frato diris, ke pri tio li povas fari etan vetadon sed ne vere egan. Sur tablo estas krom la flagoj lia libro Maailman maat ja liput ("Landoj kaj flagoj de la mondo"), kie li rakontas pri flagoj de landoj. ()

 Referencoj  

Kategorio:Finnaj politikistoj
Kategorio:Finnaj ateistoj